BIMANEESCHE TEXTEN. 21 



kai ba palando: au supu-na ndai karen te mena kai nggömi dóho? Nljambe kai ba 

 londe di moti : bune-ku da karente kai lamada dóho, èda-ku kanatja ro kambóo, 

 karondo ro kapanto, karisa ro sanggilo manggèe mena di sori rai londo mena di 

 móti; ndadi kaljai-du ba lamada dóho lalehe rasa ro dana, ede asal karente kai 

 lamada dóho. Ede-ra nggahi kai ba palando : lao ou-pu karondo ra kapanto, kanatja 

 ro kambóo, sanggilo ro karisa. Ede-ra lao ou kai ; mai-ra sa-mena-na isi sori ede. 

 Sodi kai ba palando: au supu-na, nggómi dóho, manggeè di sori lao rai mena awa 

 móti? Ntjambe kai ba isi sori ede: bune-ku da lao rai kai lamada dóho labo ra- 

 fou ngaro ba udi-ro-mudi, ede lao rai kai awa móti. Ede-ra nggahi kai ba palando : 

 nggara na-ndede sara, ntjara waü ndai-mu, udi-ro-mudi, kapo ede raa-tarima-na 

 ana-m ede mamade upa ba sahe. Ede mpara tjumpu-na. 



Mpama la Kalai, 



Wara- wara ruwa-n la Kalai-ku ngara-n, wara lewi-na di kengge móti. Ede-ra lao 

 kai-na leka niu di lewi-na ede. Pala wara dja rato malodja labo lopi. Ede-r nggahi 

 ba rato ede: e Kalai, ai-na teka-mu niu nahu ede; nggara mu-teka-si, made ama-m; mu- 

 londo-si, made ina-m ; mu-midi mboha-si, made ndai-mu. Ede-ra ringa kai ba la 

 Kalai nggahi rato ede: taho mpara made ama-ku. Ede-ra teka kai-na niu ede, 

 kalondo mena kai wuwa-na, ede-ra londo batu kai-na ba la Kalai, lemba-na niu ede, 

 dula di uma-n. Na-èda-ku ama-na ro ina-na mbui mena-pu wara-na. Nggahi kai ba 

 la Kalai : na-ljowa pala rato ake. Ede-ra rai-rai wali kai-na, lao aka lewi-n, ntika 

 na-nggao-ku rato : he rato, nggara ta-lodja lao ari-sa, ta-mbia sambura ; ta-lodja lao 

 deï-sa, ta-mimi made. Nggahi kai rato labo mbóda-na ede: e mbóda-e, wari-pu lodja 

 ede, ta-lao ari; taho wali-pu mbia sambura labo mimi made-ta. Ede-ra wari kai 

 lodja ede, lao ari-na. Wati-pu sabune lodja lao ari-na, ede mpara mbia sambura póda-na 

 lopi rato aka-n ede, doü labo-na waü-ra made mena, neè rato labo mbóda mpa mamori 

 maliwa labo kapenta lopi-na sa-dompo. Raka-pu di mamango, nggahi kai ba rato : tundu-pu 

 kapenta ede, lao mbeï-pu la Kalai, bune santika rato waü-ra mbia sambura lopi-na, 

 bune santika kapenta sa-tóbe ake ndawi weya-pu kapa toi, kapa nae, ketji loi, ketji 

 nae, sakona toi, sakona nae, di ade mapidu nai mpabuwa-ku tjumpu-na. Ntjambe kai 

 ba la Kalai : e mbóda-e, suu kai tula, tundu kai lipi raa-parenta rato ede ; nde pala satoi 

 wati wara marakani nahu ake neè ndawi kai kapa ketji, kapo ake lao nggeè ada 

 weya-pu nahu ake ndau sa-dompo, kau-pu ndawi weya garagadji toi, garagadji nae, 

 binggu toi, binggu nae, paa toi, paa nae, puti toi, puti nae, sambore toi, sambore nae 

 ro sa-mena-na marakani neè ndawi kai lopi. Ede-ra dula kai-na mbóda ede, lao nggeè 

 ada kai-na di rato, na-karinga mena-ku raa-nggahi la Kalai masanggu-na ndawi kapa 

 ro ketji, »nde pala wati wara marakani-na, ruma-e, ake ndau sa-dompo kau-na ndawi 

 sa-mena-n marakani neè ndawi kai kapa". Ede-ra kapóro kai rato maèda ndau sa-dompo 

 neè ndawi kai marakani masandede mböto, nggahi wali kai rato : hai mbóda, lao waa 



